पाएं अपने शहर की ताज़ा ख़बरें और फ्री ई-पेपरडाउनलोड करें
दो दिन से खुद की गर्दन काटने की बहकी-बहकी बातें करने वाले 22 साल के युवक ने एसिड पीकर जान दे दी। परिजन का कहना है, उसे बाहरी हवा भी थी। उसकी मानसिक हालत ठीक नहीं थी। सुबह उसने खुद अस्पताल ले जाने को कहा। थोड़ी देर बाद मौत हो गई। चंदन नगर पुलिस के अनुसार सुबह 7.30 बजे सूचना मिली थी रेहान (22) पिता रफीक निवासी राजकुमार नगर ने एसिड पीकर जान दे दी।
पुलिस के अनुसार सोमवार सुबह करीब साढ़े 7 बजे एमवाय चौकी से कॉल आया था कि 22 साल के रेहान पिता रफीक निवासी राजकुमार नगर ने जहरीला पदार्थ पी लिया है। उसे उसका भाई एमवाय अस्पताल लेकर आया था। डॉक्टर ने उसे मृत घोषित कर दिया। मामले में पुलिस मौके पर पहुंची। पोस्टमार्टम के लिए उसे अस्पताल पहुंचवाया।
मृतक के बड़े भाई परवेज खान ने बताया, छोटे भाई रेहान को ऊपर की हवा लगी थी। उसका इलाज तो चल रहा था, लेकिन वह आपे में नहीं रहता था। उसकी मर्जी होती तो सोता था। नहीं तो रातभर जागता रहता था। कई बार रात में भाग भाग भी जाता था। सुबह उसने चाय पी, अच्छे से बात की। 10 मिनट से आने का कहकर गया और दो मिनट बाद आकर बोला कि मैंने एसिड पी लिया है। अस्पताल लेकर चलो। दो साल से इलाज चल रहा था। हम जावरा सहित कई जगह उसे दिखाने लेकर गए। सोमवार को भी पीथमपुर में एक जगह उसे लेकर जाने वाले थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn